अमेरिका के शिकागो में अंतरराष्ट्रीय वैदिक कल्याण विश्वविद्यालय की स्थापना भारतीय अमेरिकी समुदाय के सहयोग द्वारा की जाएगी। वैदिक कल्याण विश्वविद्यालय में सनातन धर्म और सनातन हिंदू धर्म दर्शन से जुड़े विभिन्न पाठयक्रम प्रारंभ किए जाएंगे। वैदिक कल्याण विश्वविद्यालय का उद्देश्य प्राचीन भारतीय वैदिक संस्कृति एवं दर्शन के आदर्शों एवं मूल्यों के बारे में शिक्षा प्रदान करने के साथ ही सरंक्षित करना है।
Great News for Sanatanis from Chicago
Vedic University to be established in Chicago, US, on 38 acres of land.
Objective: To promote Sanatan Dharma & Hindu philosophy;
teach Vedas at Graduate & PG-level & provide opportunities to students to also do PhD in Vedas/Sanatan Dharma.
— Prof Hari Om (@DostKhan_Jammu) September 12, 2021
शिकागो के भारतीय समुदाय के नेता संतोष कुमार ने यह जानकारी दी, कि अमेरिका के शिकागो शहर में भारतीय वैदिक संस्कृति का अंतरराष्ट्रीय विश्वविद्यालय स्थापित कए जाने की योजना है। वैदिक विश्वविद्यालय का निर्माण लगभग 38 एकड़ भूमि में किया जायेगा। विश्वविद्यालय में कई प्रकार के भारतीय संस्कृति से सम्बन्धित पाठ्यक्रम शुरू किए जाएंगे। इसके साथ ही वैदिक संस्कृति के विषयों पर बैचलर, मास्टर और पीएचडी की उपाधि विश्वविद्यालय द्वारा प्रदान की जाएंगी।
शिकागो में भारतीय वैदिक विश्वविद्यालय के निर्माण के लिए शुरुवाती मदद वित्त पोषण संतोष कुमार के परिवार के सदस्यों द्वारा किया जा रहा है। अमेरिकी भारतीय समुदाय के अन्य सदस्य विजय जी प्रभाकर ने बताया, कि वैदिक विश्वविद्यालय में डैनी डेविस इंटरफैथ चेयर की स्थापना के लिए एक लाख डालर की आर्थिक सहायता दी जाएगी। इसका मूल उद्देश्य सनातन हिंदू संस्कृति दर्शन और धार्मिक सहिष्णुता के संबंध में उच्च शिक्षा प्रदान करना है।